It-talba ta' Yorgen Fenech, li jinsab akkużat b'kompliċità fl-assassinju tal-ġurnalista Daphne Caruana Galizia, sabiex ma tingħatax xhieda ibbażata fuq informazzjoni li għadda hu stess biex jingħata l-maħfra presidenzjali, ma ġietx milqugħa mill-Qorti Kostituzzjonali. Fenech kellu t-talba tiegħu għall-maħfra presidenzjali miċħuda mill-gvern bl-avukati tiegħu ippruvaw iwaqqfu uffiċjali tal-Pulizija milli jagħtu x-xhieda tagħhom skont l-informazzjoni li għadda Yorgen Fenech stess. Minn naħa tagħha l-Qorti Kostituzzjonali qalet li t-talba ta' Fenech hi waħda prematura. L-avukati ta' Fenech argumentaw li l-informazzjoni kien għaddijha bl-iskop li jingħata maħfra presidenzjali dwar l-allegat kompliċità fl-assassinju ta' Daphne Caruana Galizia u li jekk dik l-informazzjoni tingħata xiehda dwarha tmur kontra d-dritt tal-imputat għal smigħ ġust. Qalu wkoll li Fenech ma ngħatax twissija meta għadda informazzjoni kunfidenzjali u sensittiva lill-investigaturi. Minn naħa tagħħha l-Qorti qalet li f'dan l-istadju li wieħed iżomm milli toħroġ ċertu evidenza tista' twassal biex iċaħħad lill-Qorti Kriminali mir-responsabiltà tagħha biex tiddeċiedi dwar l-ammissibiltà tal-evidenza. Ingħad ukoll li s'issa l-Qorti Kriminali għadha ma għaddietx ġudizzju u għadha fil-proċess li tiġbor l-evidenza. Qalet ukoll li l-Qorti mhix f'pożizzjoni li tevalwa kif l-evidenza bbażata fuq l-informazzjoni li pprovda Yorgen Fenech tista' tfixkel fuq il-verdett finali. Tintalab investigazzjoni dwar għanqbuta ta' ħasil ta' flus fl-Ażerbajġan u 17 Black .td_uid_3_60e47d6f8fce6_rand.td-a-rec-img{text-align:left}.td_uid_3_60e47d6f8fce6_rand.td-a-rec-img img{margin:0 auto 0 0}